GiliGold/VAD_KnessetCorpus huggingface dataset:
חיים אורון: אני רואה אותך לנגד עיניי הולך למשרד החינוך ונותן המלצה לבדואי להיות מורה משום שאתה מכיר אותו הרבה שנים.
ראובן ריבלין: בשביל זה הוא צריך קודם כל תעודת הוראה.
חיים אורון: אני מדבר על דברים מהחיים.
חיים אורון: נניח שיש מכרז למנהל בית ספר ואני נדרש לתת המלצה.
חיים אורון: מה קורה במקרה כזה?
גדעון סער: אני בדעה שיש הרבה מאוד קטגוריות של משרות, כמו למשל משרת אמון שדרג פוליטי מאייש בדרך כלל.
גדעון סער: נניח שהמפלגה שלי תהיה בשלטון ועוד פעם יחליטו שאני צריך לשרת את התנועה בכנסת ולא בממשלה.
גדעון סער: במקרה כזה אולי אני אצטרך להמליץ לחבר הכנסת ריבלין את מי למנות למנכ"ל המשרד שלו.
גדעון סער: לפי ההגדרה הרחבה שמופיעה פה אני לא אוכל לעשות את זה.
ד"ר סוזי נבות: באשר למשרת אמון – אני מסופקת אם המקרה הזה נופל בכלל הסעיף הזה.
ד"ר סוזי נבות: אני רוצה להזכיר לכם שזה סעיף בקוד אתי, זה לא חוק העונשין.
ד"ר סוזי נבות: זה לא משהו פלילי שהוא או שחור או לבן.
ד"ר סוזי נבות: נניח שיש חבר כנסת שפונה לוועדה לבחירת שופטים לעשות כביכול מעשה של התערבות.
ד"ר סוזי נבות: זה בדיוק המקרה לוועדת האתיקה לבחון את הנסיבות.
ד"ר סוזי נבות: באף אחד מהסעיפים האלה אנחנו לא מציעים לשלול מוועדת האתיקה שיקול דעת, אחרת זה איסור מוחלט.
ד"ר סוזי נבות: אנחנו לא עוסקים באיסור מוחלט.
ד"ר סוזי נבות: זאת המסגרת, זה מה שפחות או יותר.
ד"ר סוזי נבות: זה בגבולות של ענן, לא בגבולות ריבוע, של שחור ולבן.
ראובן ריבלין: נניח שד"ר סוזי נבות מגישה בקשה לוועדה למינוי שופטים להתמנות לשופטת בבית המשפט העליון - להערכתי זו הצעה מצוינת לוועדה - - -
ד"ר סוזי נבות: מותר לומר שזו דוגמה תיאורטית לחלוטין והייתי שמחה אם היית בוחר שם אחר.
ראובן ריבלין: נניח שרובי ריבלין מבקש להיות מועמד לבית המשפט העליון.
ראובן ריבלין: ברשימת הממליצים שלו הוא כותב את ד"ר סוזי נבות ואת חיים אורון.
ראובן ריבלין: כי הוא מאמין שהם יתנו עליו חוות דעת טובה.
ראובן ריבלין: לד"ר סוזי נבות אין שום בעיה, יכולים לפנות אליה ולשאול אותה מה דעתה.
ראובן ריבלין: האם חיים אורון יוכל לענות לוועדה לבחירת שופטים?
ד"ר סוזי נבות: התשובה היא כן משום שיש ביניכם קשר עבודה אישי.
ד"ר סוזי נבות: הוא חבר שלך לכנסת, עבדתם יחד, הוא מכיר אותך מהוועדה.
ד"ר סוזי נבות: כתבנו "קשר עבודה אישי" ולא משהו נוקשה יותר.
ד"ר סוזי נבות: זו הגדרה רכה יותר שמאפשרת גמישות ושיקול דעת.
אסתרינה טרטמן: אבל אז זה חייב להיעשות בכתב.
ד"ר סוזי נבות: נכון.
ד"ר סוזי נבות: רצינו למנוע מצב של משהו שהוא לא בכתב, כי זה גם מחייב יותר.
עמירה דותן: זה צריך להיות גם עם לוגו של חבר הכנסת?
ד"ר סוזי נבות: זו כבר החלטה שלכם, אנחנו לא מתערבים בנושא הזה.
עמירה דותן: כלומר הוא יכול לחתום עם התואר "חבר הכנסת".
ד"ר סוזי נבות: כן.
ראובן ריבלין: נניח שלפני ועדת האתיקה מונחת תלונה של אזרח לפיה חבר כנסת מסוים התערב בנושא מסוים, כאשר הוא נתן עדיפות למישהו אחר על פניו.
ראובן ריבלין: זו בהחלט שאלה אתית.
ראובן ריבלין: היינו יכולים לומר שגם בלי זה יש פה נושא שעשוי להיכלל ברמה האתית.
ראובן ריבלין: בסעיף זה מפרטים את הדברים שיכולים להגדיר את אבות הנושאים שבהם אנחנו עוסקים באתיקה ומה הם הדברים אשר יכולים לפגוע ביסודות האתיקה.
עמירה דותן: אני רוצה לתת דוגמה קונקרטית.
עמירה דותן: יש עכשיו פיילוט של משרד המשפטים למגשרים.
עמירה דותן: אני באה מהתחום הזה ופנו אליי מספר מגשרים - - -
גדעון סער: את חברת כנסת ואסור לך שום דבר, כי מייד את חשודה בכל דבר.
עמירה דותן: לכן אני שואלת את השאלה.
עמירה דותן: פנו אליי אנשים ומאוד ביקשו שאני אכתוב עליהם חוות דעת, כדי שהם יתקבלו.
חיים אורון: למה הם רוצים דווקא אותך?
עמירה דותן: משום שהם עבדו אצלי.
חיים אורון: אני מניח שהם עבדו עם עוד שלושה אנשים.
עמירה דותן: לא, הם עבדו אצלי ואצל השותפה שלי.
ראובן ריבלין: הם רוצים גם אותה.
ראובן ריבלין: אם חלילה אני אורשע בעבירה פלילית, אני רוצה את העדות של חיים אורון, משום שלא רק שהוא אדם ישר, אלא הוא ידוע בכל העולם ביושר שלו.
חיים אורון: לשם מה אתה רוצה אותו?
חיים אורון: מותר לך לבקש שהוא יבוא ויעיד בשבילך.
גדעון סער: לפי דעתי העיקרון הוא בסדר, אבל הסייג קיצוני.
גדעון סער: כלומר, התביעה הכפולה לקשר עבודה אישי ולפנייה בכתב קצת מוגזמת.
גדעון סער: אני סבור שבמקום קשר עבודה אישי צריך להשתמש בתיבה "היכרות אישית הרלוונטית למינוי".
גדעון סער: כלומר, אני לא מעיד מפי השמועה ואין מצב שמישהו משתמש בי כי אני חבר כנסת.
גדעון סער: אם אני ממליץ, אני יודע על מי אני ממליץ, אני יודע למה אני ממליץ וההמלצה היא על בסיס היכרות שהיא רלוונטית למינוי.
גדעון סער: דבר נוסף, אני מציע לכתוב "המלצה" ולא "מכתב המלצה", שכן אינני חושב שכל דבר חייב להיות בכתב.
ראובן ריבלין: נשיא בית המשפט העליון פנה בעל-פה כדי להמליץ על אנשים מסוימים למשרות מסוימות.
גדעון סער: דרך אגב, כשאנחנו מדברים על משרה ברשות ציבורית, זה כל דבר, זה גם מזכיר הכנסת או מנכ"ל הכנסת.
גדעון סער: צריך לחשוב על כל הדברים שבהם עשויים לשאול אותנו ושאנחנו ממליצים.
חיים אורון: אין לי בעיה שתוציאו את הכנסת מהכלל הזה.
חיים אורון: בעצם פתחת פתח שמאפשר לכל אדם להמליץ על כל אדם לכל משרה.
ראובן ריבלין: האם נשיא בית המשפט העליון יכול להמליץ בפניך מי יהיה היועץ המשפטי של הכנסת?
חיים אורון: אני מודה שעולם המושגים שלי וגם עולם הפחדים שלי הוא לא בוועדות למינוי שופטים.
חיים אורון: עולם הפחדים שלי הוא באין-סוף מכרזים וועדות קטנות.
חיים אורון: אני אדבר על הפרובינציה שלי – על עיריית באר-שבע למשל.
חיים אורון: אני מניח שבהמלצה למנהל בית ספר בכסיפה יופיע חבר הכנסת חיים אורון, כי אני מכיר אותו.
ראובן ריבלין: מה שמותר לשופט בית משפט עליון מותר גם לך.
חיים אורון: אני מציע לצאת מהפינה הזאת של הוועדה לבחירת שופטים, יש עוד הרבה תחומים שבהם אנחנו נדרשים.
חיים אורון: חבר הכנסת ריבלין, אני יודע לאיזו פינה אתה דוחף אותי, ואני לא אכנס אליה.
חיים אורון: אני יודע שבכל ועדה למינוי מנהל בית ספר בכסיפה, מכתב של חבר כנסת הוא בעל משמעות יותר מכל אזרח אחר בנגב.
חיים אורון: זה אולי שווה למפקד משטרת הנגב או אלוף פיקוד דרום, אם הם יחליטו להמליץ.
חיים אורון: לא במקרה אני נותן דוגמאות מהסוג הזה.
חיים אורון: אותו מועמד יכול להביא המלצה של שלושה חברי כנסת, שכולם מכירים אותו כי הם ישבו איתו פעמיים ושתו קפה.
חיים אורון: אתם לוקחים אותי ישר לדוגמה של בית המשפט העליון, שם כולם מפחדים ושם זה יותר מסוכן.
חיים אורון: אני חושב שחברי כנסת לא צריכים להמליץ דווקא בסוג משרות שאני הזכרתי.
חיים אורון: למשל, מחלקת חינוך של עיריית באר-שבע או מנהל מחלקת ילדים בסורוקה.
חיים אורון: אין עוד ממליצים מלבד אחד מ-120 חברי הכנסת?
גדעון סער: אפשר להציג את זה גם הפוך.
גדעון סער: ההצגה שלך טובה מבחינה רטורית בכיוון אחד, אבל לא פחות טובה גם ההצהרה שאומרת אם רק אותם 120 לא יכולים להמליץ בשום מקום, רק מכיוון שהם נבחרו לכנסת.
גדעון סער: זה טוב ברמה הרטורית וגם זה טוב ברמה הרטורית.
חיים אורון: אני חושב שחברותי בכנסת מטילה עליי שורה של מגבלות.
ראובן ריבלין: אם חבר הכנסת נותן המלצה מתוך ידיעה והיכרות אישית רלוונטית לנושא, אין עליו איזושהי מגבלה.
ראובן ריבלין: אם יבוא ליושב ראש ועדת האתיקה אחד ממשפחה אחרת בכפר ויגיש תלונה על חבר הכנסת שהמליץ בלי שהוא הכיר את האדם, חבר הכנסת יצטרך לתת מענה ותשובה.
ראובן ריבלין: פה קובעים את העבירות האתיות שמתייחסות לחבר הכנסת ולא לאותו איש שביקש ממנו, כי החובה היא על חבר הכנסת לשמור.
חיים אורון: המבחן שלי הוא אחר לגמרי.
חיים אורון: המבחן שלי בהקשר הזה אינו איך תחליט ועדת האתיקה.
חיים אורון: המבחן העיקרי שלי הוא מה רואים אותם 30 מועמדים נוספים לאותה משרה שיודעים שעל א' המליץ חבר כנסת ולא על ב'.
חיים אורון: אני חושב שהמגבלה הזאת היתה צריכה להיות מוטלת על עצמנו שלא מכוח.
גדעון סער: אם ההנחיה הזאת תהיה קבועה כאן, המצב שלי בחיים יהיה הרבה יותר טוב.
אסתרינה טרטמן: תראו מה עשינו לבנקאים שקבענו להם שאסור להם לחתום על ערבות בנקאית.
אסתרינה טרטמן: זה פתר להם בעיה קשה מאוד.
ראובן ריבלין: נניח שעבדתי בצבא במשך שלושים שנה יחד עם עמירה דותן ואני מכיר את סגולותיה כאדם, כמפקד, כבעל מקצוע.
ראובן ריבלין: היא באה אליי ואומרת שלא הרבה אנשים מכירים אותה כפי שאני מכיר אותה, מה גם שיש לי שם טוב – הרי למה מבקשים מאיתנו את ההמלצה - - -
חיים אורון: כי אתה חבר כנסת.
ראובן ריבלין: קוד האתי מתייחס לחבר הכנסת, כלומר מוטלת עליו חובה.
גדעון סער: מדוע יושב חבר הכנסת בוועדה למינוי שופטים?
חיים אורון: עקב תפקידו.
גדעון סער: כי זה נתפס כדבר לגיטימי, כנציג של זרוע מסוימת, פוליטית.
גדעון סער: אני לא שלם עם הנוסח המוצע כאן ואני לא מתעקש על הנוסח שאני הצעתי.
גדעון סער: יכול להיות שאפשר להגיע למשהו שהוא יותר מודולרי, למשהו שהוא לא כל משרה ברשות ציבורית, כי משרה ברשות ציבורית זה כל דבר.
גדעון סער: זה דבר בלתי סביר וקיצוני.
גדעון סער: הליך של מכרז זה דבר אחד ויש הליכים שזה לגיטימי שחברי כנסת יביעו דעה.
גדעון סער: יש נציג של הכנסת – גם אני הייתי כזה – בוועדה למינוי היועץ המשפטי לממשלה.
גדעון סער: זה מינוי אדם למשרה ברשות ציבורית – האם מותר לחבר הכנסת ריבלין להמליץ לי על אדם מסוים שהוא חושב שהוא מתאים או שהוא יכול לעשות את זה רק בכתב בתנאי שיש לו איתו קשר עבודה אישי.
ראובן ריבלין: יבוא חבר הכנסת סער אליי ויאמר שהוא יושב בראש ועדה מסוימת וישאל אותי איך עמירה דותן.
ראובן ריבלין: אני אומר לו בוודאי שאת עמירה דותן אני מכיר "רק" 35 שנה וכו'.
ראובן ריבלין: האם באותו רגע שאדם שואל אותי זה מחייב אותי לומר שהתקנון אוסר עליי למסור לו פרטים שאני יודע?
אסתרינה טרטמן: אלא אם כן זה בכתב ועל בסיס היכרות ועבודה משותפת.
חיים אורון: אין לי בעיה עם זה.
חיים אורון: גדעון סער שעומד בראש אותה ועדה לא נבחר בגלל שהוא גדעון סער, אלא משום שהוא חבר הכנסת גדעון סער.
חיים אורון: במצב כזה אין לי בעיה שכל חבר כנסת ידבר אותו, כי בעצם הוא מייצג אותי שם.
חיים אורון: זה מצב לגמרי אחר ואף אחד לא יוכל לטעון כלפי ולשאול מדוע דיברתי על מישהו מסוים ולא על מישהו אחר.
חיים אורון: אני מחריג מקומות, כמו מינוי יועץ משפטי, מינוי שופטים ואפילו כל מוסדות הכנסת, כי לא תהיה טענה כלפיי אישית כי בחרו אותו חברי כנסת אחרים ומעמדי לא שונה ממעמדם.
גדעון סער: אני חושב כמוך.
גדעון סער: חבר הכנסת אורון, השתכנעת בדבר מסוים שהוא חריג לכלל כפי שהוא מנוסח היום.
גדעון סער: אני מבקש מהלשכה המשפטית לחשוב על קטגוריות שבהן כן לגיטימי שחבר כנסת ימליץ, כמו משרת אמון.
ראובן ריבלין: כמו למשל אם מותר לחבר כנסת להמליץ על מועמד לפרס ישראל.
גדעון סער: שם זה אנונימי לגמרי, היינו חברי הוועדה אינם יודעים מי המגיש.
ראובן ריבלין: נניח שיש אשת שידור ותיקה שעוסקת בעם היהודי ומבקשת ממני להמליץ בפני הוועדה על מועמד לקבלת פרס ישראל.
ארבל אסטרחן: אין עם זה בעיה, כי לא מדובר במינוי.
ראובן ריבלין: אם נתתי המלצה בפני ועדה ציבורית אשר תפקידה לקבוע מי מגיע לו פרס ישראל מבלי שהיה לי שמץ של היכרות, זו עבירה אתית.
גדעון סער: אני מבקש מהלשכה המשפטית לחשוב על קטגוריות שלגביהן הדין צריך להיות שונה.
גדעון סער: אנחנו עוברים לסעיף 31.
גדעון סער: על פניו האמור בסעיף זה נראה בסדר ולי אין הערות לגביו.
גדעון סער: האם אפשר לאשר את סעיף 31?
גדעון סער: סעיף 31 אושר.
גדעון סער: אנחנו עוברים לסעיף 32: "מטרת הכללים בפרק זה היא להבטיח שחבר הכנסת יתמסר למילוי תפקידו בכנסת ויימנע ממצב של ניגוד בין תפקידו כחבר הכנסת לבין עיסוק אחר, ובכך גם ישמור על אמון הציבור בכנסת".
גדעון סער: האם יש הערות לסעיף זה?
חיים אורון: אני מסכים לנוסח הזה, אך לפי דעתי המניע העיקרי הוא שמירת אמון הציבור ולא ההתמסרות לעבודה.
חיים אורון: בהחלט יכול להיות מישהו שאין לו שום עיסוק נוסף והוא לא עובד פה וזה בסדר.
חיים אורון: הדגש במניעת העיסוק הנוסף הוא מניעת ניגוד עניינים ולא שהוא יתמסר לעבודה.
חיים אורון: מהמשפט הזה יוצא שהעיקר הוא שהוא יתמסר לעבודה בכנסת.
גדעון סער: אני מציע לכתוב: מטרת הכללים בפרק זה היא להבטיח שחבר הכנסת יתמסר למילוי תפקידו בכנסת, יימנע ממצב של ניגוד בין תפקידו כחבר הכנסת לבין עיסוק אחר וישמור על אמון הציבור בכנסת.
חיים אורון: אני מציע לשנות את הסדר:
חיים אורון: מטרת הכללים בפרק זה היא להבטיח שחבר הכנסת יימנע ממצב של ניגוד בין תפקידו כחבר הכנסת לבין עיסוק אחר.
אסתרינה טרטמן: אני מציעה: מטרת הכללים בפרק זה היא להבטיח שחבר הכנסת ישמור על אמון הציבור ויתמסר למילוי תפקידו בכנסת, ויימנע ממצב של ניגוד בין תפקידו כחבר הכנסת לבין עיסוק אחר.
ארבל אסטרחן: פרק ח' הוא פרק ניגוד העניינים ואכן שם הדגש הוא על ניגוד עניינים.
גדעון סער: אני מציע להוריד את ו' החיבור ולפני המילה "ויימנע"; להשמיט את המילים "ובכך גם" ולכתוב: "וישמור ...".
ארבל אסטרחן: פרק זה – פרק ז' – עוסק בעיסוק נוסף של חברי הכנסת, עניין שמוסדר היום בחוק ובכללים.
ארבל אסטרחן: בחוק החסינות יש הוראות די משמעותיות בנושא איסור עיסוק נוסף והגבלות על עיסוק נוסף של חברי הכנסת.
ארבל אסטרחן: כמו שאתם יודעים, התיקונים האלה נחקקו במחצית שנות ה-90, כאשר הרעיון היה לאסור דבר שהיה מותר עד אז, שאפשר לחבר הכנסת לעסוק בעיסוקים נוספים כמעט ללא מגבלה וגם להשתכר.
גדעון סער: במגבלת חצי משכרם כחברי כנסת.
ארבל אסטרחן: היו שלבים שונים, בהתחלה לא היתה מגבלה, אחר כך הגבילו למחצית השכר ובסוף הגבילו לגמרי.
ראובן ריבלין: היו כאלה שבלי שהם השתכרו יותר ממחצית שכרם נהיו מיליונרים.
ראובן ריבלין: אף פעם הם לא לקחו יותר ממחצית, אבל במקרה, בסוף, הם נהיו מיליונרים.
ראובן ריבלין: בנוסח הנוכחי כתוב: "עיסוק" – לרבות עיסוק במשלח יד או במסחר, באופן קבוע או חד פעמי...".
ראובן ריבלין: נניח שיש לי משרד עורכי דין שבו אני משמש כעורך דין פעיל במשך 35 שנה.
ראובן ריבלין: והנה, אחרי 35 שנה, אחרי שעשיתי לביתי, בגרתי ובשלתי לתפקיד ציבורי, נבחרתי להיות חבר כנסת.
ראובן ריבלין: כשהצטרפתי למשרדי התחייבתי שאם אפרוש מהמשרד אשאיר את שמי.
גדעון סער: לי לא הרשו את זה.
ראובן ריבלין: בזמנו לא הייתי מחויב לשום דבר ציבורי ונניח שבאה אליי עורכת דין וביקשה להצטרף למשרד, אבל אמרה שיש לה פחד שמשום שיש לי את חיידק העבודה הציבורית אני עשוי לעזוב את המשרד ולהשאיר אותה לאנחות.
ראובן ריבלין: אמרתי לה שלא יהיה חשש בלבה ואני מתחייב שגם אם אלך לא אסיר את שמי מהשלט כדי לאפשר לה להתפרנס עד אשר ייצא שמה מקצה הארץ ועד קצה.
ראובן ריבלין: דין התנועה היה שנבחרתי לכנסת ואותה עורכת דין ביקשה שאכן אשאיר את שמי.
ראובן ריבלין: האם זה מותר לי או אסור?
ד"ר סוזי נבות: מותר לך.
ד"ר סוזי נבות: חיים אורון: אני רוצה להוריד את העטיפה מהתרגיל הזה של חבר הכנסת ריבלין, כי נושא דומה מונח בוועדת האתיקה.
ד"ר סוזי נבות: זה לא דבר תיאורטי.
ד"ר סוזי נבות: השאלה שהונחה בפנינו היא אם חבר כנסת – ויש יותר מאחד, ולא רק עורכי דין – יכול להשאיר את השם שלו בלוגו של המשרד או המיזם שהוא היה בו.
ד"ר סוזי נבות: היתה חוות דעת משפטית אחת של היועצת המשפטית הקודמת של הכנסת שהדבר מותר.
ד"ר סוזי נבות: על בסיסה פעל מי שפעל ולא הסיר את שמו.
ד"ר סוזי נבות: ברגע שהוגשה לנו תלונה ספציפית, ניתנה תשובה שזה תקין משום שהיה אישור, אבל נדרשנו לדיון עקרוני.
גדעון סער: למה התחלנו את העיסוק בזה?
גדעון סער: מה זה קשור לסעיף 33?
חיים אורון: משום שחבר הכנסת ריבלין שאל שאלה תיאורטית כביכול שמבוססת על המקרה שהוגש לוועדת האתיקה.
ראובן ריבלין: השארת השם בלוגו נובעת מעיסוק אחר שהיה לחבר הכנסת.
ארבל אסטרחן: יכול להיות שיש מקום להתייחס לזה במסגרת הכללים.
חיים אורון: החלטנו בוועדת האתיקה להפנות מכתב לכל חברי הכנסת ולהסב תשומת לבם שאנחנו עוסקים בנושא.
חיים אורון: אנחנו רוצים לשמוע דעות נוספות לפני שתתקבל החלטה בעניין.
ראובן ריבלין: כדי להסיר כל ספק, המצב כפי שהוא היום אפשר את זה.
ארבל אסטרחן: זה היה רק בשם המשרד ולא בשמות עורכי הדין.
ראובן ריבלין: נכון, והם גם קיבלו תמלוגים.
גדעון סער: אנחנו עוברים לסעיף 33.
גדעון סער: 33.
גדעון סער: בפרק זה – "עיסוק" – לרבות עיסוק במשלח יד או במסחר, באופן קבוע או חד-פעמי, על-ידי חבר הכנסת בעצמו או בשיתוף עם אחר, ובכלל זה עובד או שלוח, וכן ייצוג של אדם או גוף, ייעוץ לו או שדלנות למענו;
ארבל אסטרחן: זה נוסח דומה להגדרות שקיימות היום בחוק החסינות.
גדעון סער: "עיסוק נוסף" – כל עיסוק בנוסף למילוי תפקידו כחבר הכנסת.
גדעון סער: האם יש כאן שינוי מהותי מההגדרות שיש בחוק החסינות?
ארבל אסטרחן: אין שינוי מהותי.
גדעון סער: לפיכך אני מציע לאשר את סעיף 33.
אסתרינה טרטמן: חבר הכנסת ריבלין העלה דוגמה למי שמקבל תמלוגים.
אסתרינה טרטמן: תמלוגים הם לא עיסוק.
ארבל אסטרחן: יש סעיפים אופרטיביים שעוסקים בכך.
ד"ר סוזי נבות: אני אומר מספר מילים על המבנה של פרק זה, פרק ז'.
ד"ר סוזי נבות: הפרק קובע עיקרון שאסור לעסוק עיסוק נוסף, אבל הוא בנוי מחריגים, כך שכל הדוגמאות שניתנו כאן, התיאורטיות והלא תיאורטיות, בסופו של דבר יבואו על פתרונן.
ד"ר סוזי נבות: זה לא איסור מוחלט שאסור לעסוק, שכן לא יעלה על הדעת לאסור את זה, אחרת נהיה המדינה היחידה בעולם שקובעת איסור כזה ולא זו היתה הכוונה.
ד"ר סוזי נבות: הפרק כולו עוסק בעצם ביוצאים מן הכלל.
ארבל אסטרחן: הכל לאור העיקרון שרוצים שחבר הכנסת יקדיש את עצמו לעבודת הכנסת ולא יהיה ניגוד עניינים.
גדעון סער: אם אין הערות לסעיף, אנחנו מאשרים את סעיף 33.
גדעון סער: חבר הכנסת לא יעסוק בעיסוק נוסף.
ארבל אסטרחן: זה הכלל שאחריו באים החריגים.
גדעון סער: אנחנו מאשרים את סעיף 34 פה אחד.
גדעון סער: – עיסוק מותר – על אף האיסור לעסוק בעיסוק נוסף, מותר לחבר הכנסת – לפעול, ללא קבלת שכר, במסגרת מפלגה; אין בעיה עם זה.
גדעון סער: אם המפלגה מעמידה לרשות חבר הכנסת אמצעי כדי שיעשה את תפקידו, לא צריכה להיות בעיה עם זה.
ארבל אסטרחן: יש סעיף מפורש שאומר שלא יראו כעיסוק נוסף פעילות במסגרת הסיעה או המפלגה, ובלבד שאינו מקבל שכר, ואולם הוא רשאי לקבל משרד, שירותי משרד, רכב ונהג.
ארבל אסטרחן: הוועדה חשבה שברור שאם חבר הכנסת נושא בתפקיד כזה הוא יכול לקבל משרד, שירותי משרד, רכב ונהג.
ראובן ריבלין: זה בכלל לא ברור.
ראובן ריבלין: אפשר לומר לי לעשות עיסוק נוסף במסגרת המפלגה ולקבל רכב מהמפלגה.
ראובן ריבלין: ארבל אסטרחן: עניין הרכב כבר לא רלוונטי היום, משום שחברי הכנסת מקבלים רכב מהכנסת.
ראובן ריבלין: אני יכול לקבל מהכנסת רכב וגם יכול לבחור לא לקבל רכב.
ראובן ריבלין: אני רוצה לנסוע בפורד מונדיאו ויש כאלה שלא רוצים לנסוע בו, כי הם רגילים לנסוע בוולוו.
ראובן ריבלין: המפלגה אומרת לאותו אדם שיהיה יושב ראש המפלגה ויקבל וולוו.
ראובן ריבלין: האם זה עומד בקריטריון של פעולה ללא קבלת שכר?
ארבל אסטרחן: היום זה מותר, כי הוא לא יקבל מהכנסת אחזקת רכב.
ארבל אסטרחן: זה כתוב בהחלטת שכר חברי הכנסת.
ארבל אסטרחן: אם יש גוף שמעמיד לרשות חבר הכנסת רכב, חבר הכנסת לא יוכל לקבל אחזקת רכב מהכנסת.
ארבל אסטרחן: חבר הכנסת יוכל בהחלט לקבל אוטו מפואר יותר.
גדעון סער: האם אתם מעדיפים את הנוסח המפורט של הסעיף?
אסתרינה טרטמן: אני חושבת שכן.
ארבל אסטרחן: אם כך, הניסוח של סעיף קטן (1) יהיה בערך כך: לפעול במסגרת מפלגה ללא קבלת שכר ולא יראו כקבלת שכר קבלת משרד, שירותי משרד ונהג.
גדעון סער: סעיף 35(1) אושר עם התיקון המוצע.
גדעון סער: 35(2): לעסוק בפעילות בעלת אופי ציבורי בהתנדבות וללא תמורה;
ארבל אסטרחן: אני רוצה להזכיר שבהמשך יש סייג גם על זה, שמדבר על זה שחבר הכנסת לא יוכל להיות בתפקיד ניהולי גם אם זה בגוף ציבורי.
ראובן ריבלין: אם הגוף הציבורי מקבל תקבולים מהקופה הציבורית, שהיא מאושרת על-ידי הכנסת, האם חבר הכנסת יכול להיות בה בתפקיד ניהולי?
ארבל אסטרחן: גם היום מותר לחבר הכנסת לכהן בגוף ציבורי שמקבל כסף מהמדינה.
ארבל אסטרחן: אסור לכהן בתפקיד ניהולי רק בגוף שמקבל הקצבה ייחודית, שבעצם זה כבר לא קיים היום.
גדעון סער: סעיף 35(2) מאושר.
גדעון סער: 35(3): להיות בעלים של נכס, לרבות מניות בתאגיד, או לקבל הכנסה מנכס, בשיעור מקובל; אין הסתייגויות לסעיף זה.
גדעון סער: גם סעיף 35(3) מאושר.
גדעון סער: 35(4): לקבל תמורה, בשיעור מקובל, בשל זכותו בקניין רוחני; 35(5):
גדעון סער: להיות חבר בקיבוץ, מושב שיתופי או כל אגודה שיתופית להתיישבות.
חיים אורון: למה צריך לכתוב את זה?
ד"ר סוזי נבות: זה מופיע בחוק המקורי ואנחנו רוצים לעשות כמה שפחות שינויים.
ד"ר סוזי נבות: מקום שלא היה צורך בשינוי, לא שינינו.
חיים אורון: אני צופה את פני ההמשך.
חיים אורון: חבר קיבוץ שונה מכל הדברים האחרים שמופיעים פה, כי זה משהו הרבה יותר כולל.
חיים אורון: למשל, כאדם פרטי מותר לי להיות בעל נכסים ולהרוויח מהם, אבל אם אני עושה את זה כחבר קיבוץ אז זה בסדר?
ראובן ריבלין: אם זה לא יהיה כתוב זה דבר לא טוב.
ראובן ריבלין: זה כדי להסיר ספק.
גדעון סער: אנחנו מאשרים את כל סעיף 35.
גדעון סער: הישיבה הבאה תתחיל מסעיף 36.
דוד טל: בוקר טוב, אני מתכבד לפתוח את הישיבה.
דוד טל: קביעת ועדות לדיון בהצעות החוק הבאות, לשם הכנתן לקריאה ראשונה: הצעת חוק ניכוי כספי הרשות הפלסטינית בגין ירי רקטות מאזור חבל עזה לעבר מדינת ישראל, התשס"ז-2007 – של חבר הכנסת ישראל חסון וקבוצת חברי כנסת (פ/2686/17).
דוד טל: נשמעה הצעה לוועדת החוץ והביטחון או לוועדת הכספים.
אסתרינה טרטמן: כספים.
אלי אפללו: אני מציע שנשאיר את זה בינתיים בוועדת הכנסת.
דוד טל: נשמעה הצעה, או לכספים או לחוץ וביטחון.
אלי אפללו: אז חוץ וביטחון.
גדעון סער: הנושא הזה יכול ללכת או לכספים או לכלכלה.
דוד טל: אני מביא את זה להצבעה – חוץ וביטחון או כלכלה.
קריאה: מוותרים על כלכלה.
דוד טל: אז נצביע בין חוץ וביטחון לבין כספים.
דוד טל: מי בעד העברת הצעת החוק לוועדת חוץ וביטחון?
דוד טל: אם כן אני קובע שהנושא יועבר לוועדת החוץ.
דוד טל: מי נגד הרביזיה? 8.
דוד טל: הנושא עובר לוועדת החוץ והביטחון.
דוד טל: א.
דוד טל: בקשות חברי הכנסת להקדמת הדיון בהצעות החוק הבאות, לפני הקריאה הטרומית: 1) הצעת חוק איסור אלימות בכדורגל, התשס"ח-2007 (פ/3072/17), הצעת חברי הכנסת אבשלום וילן ורונית תירוש.
דוד טל: בקשות חברי הכנסת להקדמת הדיון בהצעות החוק הבאות, לפני הקריאה הטרומית: הצעת חוק איסור אלימות בכדורגל, התשס"ח-2007, של חברי הכנסת אבשלום וילן ורונית תירוש.
דוד טל: אבשלום, בקצרה, למה דחוף?
אבשלום וילן: כולם שמעו וראו את האלימות במגרשי הספורט בכלל והכדורגל בפרט בחודש האחרון.
אבשלום וילן: ההצעה הזו, התפקיד שלה לעגן את החוקים הקיימים בחוק אחד כדי שיתאפשר לעבור בדיונים מסודרים מהר ככל האפשר ושבתי המשפט יתחילו לפסוק על פיהם ושתהיה התמודדות ראשונית עם כל האלימות במגרשי הכדורגל.
אבשלום וילן: ביום ראשון תהיה ועדת שרים.
אבשלום וילן: אם תאשר, בשבוע הבא נביא את זה למליאה.
דוד טל: פטרנו מחובת הנחה את הצעתו של חבר הכנסת אבשלום וילן ורונית תירוש מקדימה.
דוד טל: בקשות חברי הכנסת להקדמת הדיון בהצעות החוק הבאות, לפני הקריאה הטרומית: 2) הצעת חוק הרשויות המקומיות (ביטול איחוד המועצות עוספיה ודלית אל כרמל), התשס"ח-2007 (פ/3093/17), הצעת חבר הכנסת אחמד טיבי.
דוד טל: הצעת חוק הרשויות המקומיות (ביטול איחוד המועצות עוספיה ודלית אל כרמל), התשס"ח-2007.
דוד טל: הבקשה לפטור הגיעה אליי רק אתמול וסברתי שיהיה נכון וראוי, שלצורך העניין הזה קיים המנגנון הזה כאן של ועדת הכנסת, היות וכרגע על סדר יומה של הכנסת מונחת הצעת חוק זהה, על פי דבריו של חבר הכנסת טיבי – אני מסייג את דבריי, עוד לא בחנתי וראיתי, שאלתי אותו, כך הוא אמר לי.
דוד טל: אשר על כן אני חושב שנכון יהיה לפטור אותו מחובת הנחה ולהצמיד את הצעתו היום, שתעלה הצעה אחרת.
דוד טל: יש הסתייגויות בנושא?
אחמד טיבי: מטרת הפטור היא הצמדה להצעות שעולות היום.
ראובן ריבלין: אתה רוצה פטור מהתקנון.
ראובן ריבלין: ההצמדה היתה צריכה להיות- -
אחמד טיבי: אם כבר, אחזיר אותך להיסטוריה.
אחמד טיבי: הצעת החוק שלי היתה צריכה לעלות בפברואר.
אחמד טיבי: משום מה, לא הגיעה ללשכה המשפטית.
אחמד טיבי: לא תהיה הצבעה אלא תהיה הצבעה ותשובה במועד אחר.
אחמד טיבי: מה שחל עליהם, יחול עליי.
דוד טל: מי בעד פטור מחובת הנחה להצעתו של חבר הכנסת טיבי?
דוד טל: הצעתו של חבר הכנסת טיבי קיבלה פטור מחובת הנחה והיא תוצמד להצעות החוק שעלו היום לסדר היום.
דוד טל: קביעת ועדות לדיון בהצעות החוק הבאות, לשם הכנתן לקריאה ראשונה: 2) הצעת חוק לתיקון פקודת המשטרה (הגברת האכיפה), התשס"ז-2007 – של חבר הכנסת שי חרמש (פ/2301/17)
דוד טל: הצעת חוק לתיקון פקודת המשטרה (הגברת האכיפה), התשס"ז-2007.
דוד טל: עלתה הצעה להעביר את הצעת החוק לוועדת הפנים והגנת הסביבה או לוועדת החוקה, חוק ומשפט.
ארבל אסטרחן: זה עניין של ועדת הפנים.
דוד טל: מ בעד ועדת הפנים?
דוד טל: הנושא יועבר לוועדת הפנים של הכנסת.
דוד טל: קביעת ועדות לדיון בהצעות החוק הבאות, לשם הכנתן לקריאה ראשונה: 3) הצעת חוק התכנון והבנייה (תיקון – הכרעה שיפוטית סופית לגבי צו זמני), התשס"ז-2007 – של חבר הכנסת אפי איתם (פ/2531/17)
דוד טל: הצעת חוק התכנון והבנייה (תיקון – הכרעה שיפוטית סופית לגבי צו זמני), התשס"ז-2007.
דוד טל: מי בעד להעביר את הצעת החוק לוועדת החוץ והביטחון?
דוד טל: זה שייך לוועדת הפנים- -
קריאה: זה שייך לוועדת הפנים.
דוד טל: מי בעד ועדת הפנים?
דוד טל: הנושא יועבר לוועדת הפנים.
דוד טל: קביעת ועדות לדיון בהצעות החוק הבאות, לשם הכנתן לקריאה ראשונה: 4) הצעת חוק לקידום יישוב מפוני גוש קטיף, חבל עזה וצפון השומרון (הוראת שעה), התשס"ח-2007 – של חבר הכנסת זאב אלקין וקבוצת חברי כנסת (פ/3015/17)
דוד טל: הצעת חוק לקידום יישוב מפוני גוש קטיף, חבל עזה וצפון השומרון (הוראת שעה), התשס"ח-2007.
דוד טל: נשמעה הצעה להעביר את הצעת החוק לוועדת הכספים או לוועדת הפנים והגנת הסביבה.
דוד טל: מי בעד לוועדת הכספים?
דוד טל: הנושא יועבר לוועדת הכספים של הכנסת.
דוד טל: קביעת ועדות לדיון בהצעות החוק הבאות, לשם הכנתן לקריאה ראשונה: 5) הצעת חוק קליטת חיילים משוחררים (תיקון – הטבות במוסדות אקדמיים, במכינות קדם אקדמיות ובמוסדות להכשרה מקצועית), התשס"ז-2007 – של חבר הכנסת זבולון אורלב (פ/2901/17)
דוד טל: הצעת חוק קליטת חיילים משוחררים (תיקון – הטבות במוסדות אקדמיים, במכינות קדם אקדמיות ובמוסדות להכשרה מקצועית), התשס"ז-2007 – של חבר הכנסת זבולון אורלב.
דוד טל: נשמעה הצעה להעביר את הצעת החוק לוועדת החינוך, התרבות והספורט.
דוד טל: הלשכה המשפטית שלנו מציעה לוועדת העבודה, הרווחה והבריאות של הכנסת.
דוד טל: אי לכך מי בעד ועדת החינוך של הכנסת?
דוד טל: מי בעד ועדת העבודה?
דוד טל: הנושא יועבר לוועדת העבודה.
דוד טל: חברי חברי הכנסת, בוקר טוב.
דוד טל: על סדר-היום בקשת יושב-ראש ועדת החוקה, חוק ומשפט לקיום רוויזיה על החלטת ועדת הכנסת לקבוע ועדה משותפת לוועדת הכנסת ולוועדת החוקה, חוק ומשפט לדיון בהצעת חוק סדרי השלטון והמשפט (ביטול החלת המשפט, השיפוט והמינהל) (תיקון – התקנת תקנות).
דוד טל: מי בעד הרוויזיה, ירים את ידו.
דוד טל: ה צ ב ע ה בעד – אין נגד – 3 נמנעים – אין בקשת יושב-ראש ועדת החוקה, חוק ומשפט לקיום רוויזיה על החלטת ועדת הכנסת לקבוע ועדה משותפת לוועדת הכנסת ולוועדת החוקה, חוק ומשפט לדיון בהצעת חוק סדרי השלטון והמשפט (ביטול החלת המשפט, השיפוט והמינהל) (תיקון – התקנת תקנות), התשס"ז-2007, לא נתקבלה.
דוד טל: הרוויזיה נדחתה.
דוד טל: קביעת ועדה לדיון בהצעת חוק הממשלה (תיקון – דיווח על מצב רפואי), התשס"ז-2007 של חברי הכנסת אורי אריאל ואריה אלדד (פ/2336/17)
דוד טל: אנחנו עוברים לסעיף השני: קביעת ועדה לדיון בהצעת חוק הממשלה (תיקון – דיווח על מצב רפואי), התשס"ז-2007, של חברי הכנסת אורי אריאל ואריה אלדד.
דוד טל: אנחנו עוברים הלאה.
דוד טל: גדעון סער: מה הוועדות שמוצעות?
דוד טל: ארבל אסטרחן: עבודה ורווחה, וחוקה.
דוד טל: היו"ר דוד טל: נשמעה הצעה להעביר את ההצעה לוועדת העבודה, הרווחה והבריאות.
דוד טל: גדעון סער: אפשר להעביר את זה לוועדת העבודה והרווחה.
דוד טל: היו"ר דוד טל: ההמלצה המשפטית – להעביר לוועדת החוקה.
דוד טל: מי בעד העברת ההצעה לוועדת העבודה, הרווחה והבריאות?
דוד טל: ה צ ב ע ה בעד – 2 נגד – 1 נמנעים – אין ההצעה להעביר את הצעת חוק הממשלה (תיקון – דיווח על מצב רפואי), התשס"ז-2007, לדיון בוועדת העבודה, הרווחה והבריאות, נתקבלה.
דוד טל: אם כן, ההצעה תועבר לוועדת העבודה, הרווחה והבריאות.
מנחם בן-ששון: אני מבקש רוויזיה.
מנחם בן-ששון: גדעון סער: רוויזיה על רוויזיה אני לא מכיר.
מנחם בן-ששון: רוויזיה על קביעת ועדה.